Ritratt: Miguela Xuereb  Il-valur tas-self lil familji u kumpaniji li kienu soġġetti għal moratorju sal-aħħar ta' Diċembru, minħabba l-pandemija tal-COVID-19 kompla jonqos bi ftit għal €748.7 miljun, ekwivalenti għal 6.4% tas-self pendenti relatat, dan hekk kif diversi negozji u households komplew bil-ħlasijiet lura tagħhom tas-self. Iżda dan jindika rkupru fid-dħul, spjega l-Bank Ċentrali ta' Malta. Fi stqarrija l-Bank ippubblika u spjega d-data rrappurtata fl-aħħar ħarġa tal-Aġġornament Ekonomiku għal Diċembru 2020 u li fiha hemm rifless l-estensjoni tal-miżuri restrittivi fuq il-bars u l-każini minħabba żieda mill-ġdid fil-każijiet tal-COVID-19. F'Diċembru Il-Gvern se jagħti €1 miljun lis-sidien tal-barijiet u l-każini Skont il-Bank Ċentrali, sal-aħħar tal-2020, ġew approvati 537 faċilità taħt il-Malta Development Bank COVID-19 Guarantee Scheme, għal skopijiet ta' kapital operattiv, lil negozji milquta mill-pandemija, li jkopru total ta' self sanzjonat li jammonta għal €408.1 miljun. In-negozji f'Jannar 2021 Issir referenza anke għall-aħħar data dwar l-Indiċi tal-Bank Ċentrali ta' Malta rigward il-Kundizzjonijiet tan-Negozju li jirreferu għal Jannar 2021. Jirriżulta li f'Jannar, dan l-Indiċi baqa' fl-istess livell meta mqabbel max-xahar ta' qabel. F'Jannar Filmat: Sidien ta' bars se jirċievu €2,700 f'għajnuna mill-gvern L-inflazzjoni baqgħet baxxa F'Diċembru, il-produzzjoni industrijali naqset b'ritmu aktar mgħaġġel meta mqabbla max-xahar ta' qabel. B'kuntrast, il-volum tal-bejgħ bl-imnut żdied, f'termini annwali, għall-ewwel darba minn Frar. L-għadd ta' permessi kummerċjali rreġistra tnaqqis iżgħar meta mqabbel ma' Novembru, iżda l-permessi residenzjali naqsu b'ritmu aktar mgħaġġel. L-għadd ta' nies fuq ir-reġistru tal-qgħad naqas meta mqabbel ma' Novembru, filwaqt li r-rata tal-qgħad baqgħet l-istess mix-xahar ta' qabel. Dwar l-inflazzjoni jingħad li baqgħet baxxa ħafna f'Diċembru, bir-rata annwali tal-inflazzjoni bbażata fuq l-indiċi armonizzat tal-prezzijiet għall-konsumatur u dik ibbażata fuq l-indiċi tal-prezzijiet bl-imnut jkunu t-tnejn li huma fil-livell ta' 0.2%. Scicluna jżid il-paga tal-Gvernatur tal-Bank Ċentrali qabel ma hu ħa l-kariga – rapport